
’N  CELEË WOORD. 


Ons  Sekretaris  het  die  kapitale  inval  gehad  om  Dr.  van 
Bruggen  sy  referaat  afsonderhk  te  publiseer  en  te  versprei 
onder  die  lede  van  ons  Vereniging,  en  my  versoek  om  die 
voorwoord  te  skrywe,  wat  ek  dan  ook  graag  doen  in  ’n  paar 

v/oorde. 

Op  ons  jaarvergadering  het  die  referaat  baie  byval  ge- 
vmd  by  die  aanwesige  lede  en  dit  is  seker  ’n  eersteklas  idee 
van  ons  ywerige  sekretaris  om  die  ander  lede  van  ons  Ver- 
eniging  ook  die  geleentheid  te  verskaf  om  kennis  te  maak 
met  aie  inhoud  van  die  stuk. 

Was  die  voordrag  ’n  preek  (ek  bedoel  dit  nie  as  ’n  steek 
onder  water  nie)  dan  sou  die  tekswoord  daarvoor  seker  ge- 
wees  het:  ,,Wat  baat  het  de  mens  zoo  h;j  de  hele  wereld  ge- 
wint  en  lijdt  schade  aan  zijn  ziel,  of  wat  zal  de  mens  geven 
tot  lossing  van  zijn  ziel?” 

Die  referent  sy  antwoorde  op  die  eerste  twee  vrae  is 
kategories  ontkennend: — niks.  Sy  antwoord  op  die  twede 
vraag  is  vervat  in  die  gedeelte  van  sy  referaat  waarin  hy  sy 
eie  sienswyse  omtrent  die  gronslae  van  ’n  Suidafrikaanse  na- 
sionale  opvoeding  uiteensit. 

Nou  weet  ek  dat  Dr.  van  Bruggen  die  laaste  persoon  sal 
wees  om  voor  te  gee  dat  die  kwessie  afgehandel  en  opgelos 
is  in  sy  referaat,  maar  die  stellinge  wat  hy  neerlê  en  die  wen- 
ke  wat  hy  gee  verdien  ons  sorgvuldige  aandag  en  oorden- 
king.  Ek  hoop  dan  ook  dat  ons  lede  die  referaat  noukeurig 
sal  bestudeer  en  daarm  aanleiding  sal  vind  om  dieper  oor 
die  vraagstuk  na  te  dink  en  die  ander  lede  deur  middel  van 
ons  blad  die  voordeel  sal  gee  van  die  uitkoms  van  sodanige 
oordenkmg. 

En  hiermee  beveel  ek  die  lektuur  van  die  referaat  ten 
sterkste  by  ons  lede  aan. 

N.  M.  HOOGENIiOUT. 

Pretoria, 

8 Sept.  1924. 

GEDAGTES  OOR  DIE  CRONDSLAE  VAN  ’N 

SUIDAFRIKÁANSE  NASIONALE  OPVOEDKUNDE. 

As  ons  die  huidige  toestand  waarin  die  mensdom  ver- 
keer  ontleed,  sal  ons  orals  ’n  ontsettende  verwarring  en  ’n 
pynlike  onsekerheid  ontdek  aangaande  die  vraag:  Wat  is  nou 
eintlik  die  doel  van  al  ons  strewe?  Dit  val  dan  ook  nie  te 
verwonder  nie  dat  op  die  gebied  van  opvoedkunde  teenswoor- 
aig  die  verwarde  oordele  van  pedagogiese  deskundiges  alles 
behalwe  verligtend  werk.  Die  opvoedingstelsel  wat  gefun- 
deer  is  op  die  Anglo-Amerikaanse  pragmatisme  en  wat  ook 
hier  in  ons  land  wortels  geskiet  het,  het  gekom  met  die 
magspreuk: — ,,Voed  op  vir  die  lewe.”  Maar  sodra  ’n  mens  vra 
wat  verstaan  word  met  ,,die  lewe,”  dan  blyk  dit  meteens  dat 
daar  amper  net  soveel  opvoedkundige  doeleindes  bestaan  as 
wat  daar  mense  is.  En  so  ook  kry  ons  in  Suidafrika  die  eien- 
aardige  toestand  van  ’n  onderwys-stelsel  grotendeels  gefun- 
deer  op  Anglo-Amerikaanse  grondslag  en  ’n  onderwysend- 
personeel  wat  óf  met  Dewey,  óf  met  Adams,  óf  met  Ker- 
schensteiner,  of  selfs  met  Jan  Ligthart,  ens.  dweep.  Die 
gevolg  hiervan  is  dat  daar  in  ons  land  geen  eenheid  van  be- 
ginsel  en  toepassing  is  nie.  eenvoudig  omdat  ons  opvoeding- 
stelsel  daardie  diepdeurvoelde  nasionale  grondslag  mis  wat 
noodsaaklik  is  om  ’n  opvoedkundige  sisteem  in  één  groot 
eie  rigting  te  lei.  Alleen  hiy  kan  waaragtig  ’n  opvoeder  ge- 
noem  word  wat  al  sy  werksaamhede  vasknoop  aan  groot  be- 
ginsels,  wat  hy  as  deeluitmakend  van  sy  diepste  wese  gevoel; 
is  dit  nie  die  geval  nie,  dan  word  opvoeding  ’n  onding  wat 
afhang  van  die  stemming  van  die  oomblik,  of  op  sy  beste,  ’n 
peuterwerkie,  wat  gekleur  word  deur  die  pedagogiese  teorieë 
wat  die  jongste  bekoring  uitgeoefen  het. 

Om  ’n  sekere  mate  van  deurvoelde  en  dus  egte  uniformi- 
teit  in  ons  opvoedingstelsel  te  waarborg,  is  dit  dus  noodsaak- 
lik  om  ’n  sisteem  van  opvoeding  hier  te  lande  te  ontwikkel, 
wat  in  die  eerste  plek  sal  beantwoord  aan  die  psiege  van  die 
volk,  waarvan  die  groot  meerderheid  Afrikaans-sprekend  is, 
en  wat  in  die  twede  plek  die  jeug  sal  leer  om  hulle  aan  te 
pas  by  ’n  maatskappy  wat  op  industrieel-ekonomiese  grond- 
slag  berus. 

Dit  meen  natuurlik  nie  dat  ons  hier  ’n  splinternuwe  on- 
derwyssisteem  moet  formuleer  nie;  inteëndeel  die  pedagogie- 
se  teorieë  van  die  groot  denkers  van  die  verlede  en  die  hede 
is  algemene  eiendom.  Pedagogiese  ideë  is  internasionaal 
omdat  waarheid  ,,in  abstracto”  geen  nasie  ken  nie;  maar 

die  praktiese  toepassing  van  die  pedagogiese  gemeengoed 
kan  nie  anders  as  nasionaal  wees  nie.  Hierdie  nasionale  toe- 
passing  van  internasionale  iedees  is  alleen  moontlik  as  daar 
'n  sterk  nasionaliteitsgevoel  bestaan.  Dan  kom  die  aan- 
passing  gewoonlik  vanself. 

Maar  ons  het  teenswoordig  die  eienaardige  en  verderf- 
hke  dualisme  in  ons  land  van  'n  onderwysstelsel  wat  geïm- 
porteer  is,  en  wat  min  of  meer  pas  by  die  heersende  Anglo- 
Amerikaanse  lewensbeskouïngs  van  ’n  minderheid  van  die 
bevolking,  en  wat  al  te  dikwels  nie  genoeg  rekenskap  hou 
nie  met  die  nasionale  erfgoed  van  d:e  meerderheid  en  met 
sy  volkskarakter. 

Dit  blyk  dus  uit  voorafgaande  dat  dit  glad  g’n  kettery 
is  om  aan  internasionale  pedagogiese  ídees  ’n  nasionale  kleur 
te  gee  nie,  maar  dat  dit  inteëndeel  die  enigste  en  gewenste 
rigting  kan  wees  wat  ons  opvoeding  in  Suidafrika  moet  in- 
slaan,  as  ons  ooit  iets  gesonds,  iets  eie  wil  tereik. 

Opvoeding  vir  die  lewe. 

Hoewel,  soos  ons  gesien  het,  daar  teenswoordig  geen 
eensgesindheid  onder  die  pedagogiese  deskundiges  omtrent 
die  einddoel  van  opvoeding  bestaan  nie,  kan  ons  tog  twee 
groot  hoofstrominge  m die  moderne  pedagogiek  onderskei. 
Aan  die  een  kant  staan  opvoeders  soos  Dewey,  en  Kerschen- 
steiner  wat  beweer  dat  die  kind  opgevoed  moet  word  vir  die 
gemeenskap,  en  aan  die  ander  kant  opvoeders  soos  Foerster, 
Ligthart,  Ellen  Key,  ens.  wat  karakterontwikkeling  as  die 
hoogste  doel  vir  die  opvoeding  stel.  Hierdie  pedagoë,  vind 
ín  J.  J.  Rousseau  hulle  stamvader.  Omdat  die  eerste  stroom 
die  maatskappy  as  doelwit  het,  spreek  dit  vanself  dat  dit 
wortel  sal  skiet  m empieriese  gegéwens,  en  dat  dit  uit  die 
rykdom  van  persoonlike  ervaringe  met  die  reële  lewe  sy  pe- 
dagogiese  beginsels  sal  trek.  Hierdie  rigting  vind  dan  ook  in 
die  pragmatisme  sy  natuurlike  filosofiese  grondslag,  terwyl 
die  Rousseauistiese  of  sentimentele  opvoeding  (James  sou  dit 
,,soft  pedagogy”  noem)  meer  metafiesies  gefundeer  sal  wees. 

Voor  ons  kan  oorgaan  tot  die  vraag  in  hoeverre  die  so- 
siale  pedagogiek  (van  Dewey,  Kerschensteiner,  ens.)  sou 
strook  met  die  grondslae  van  ’n  nasionale  Suidafrikaanse  op- 
voeding,  dien  ons  eers  na  te  gaan  vir  welke  deel  van  die  lewe 
hierdie  opvoedkunde  die  kind  nou  eintlik  voorberei. 

Die  sosiale  pedagogiek  het  ’n  werklike  garguantiese 
honger  vir  feite.  Abstrakte  spekulasies  oor  lewenskwessies, 
sonder  meer,  word  gesku  as  ’n  oordeel.  Om  eenheid  te  ont- 
dek  in  die  veelheid  van  feite  en  ervaringe,  en  alles  sistematies 
te  orden,  sodat  ’n  mens  dit  kan  gebruik  in  die  lewe:  s i e n 
hier  die  groot  strewe  van  dié  rigting  in  die  pedagogiek.  Ons 
sien  meteens  dat  hierdie  strewe  ’n  duidelike  ooreenkoms  het 
met  die  natuur-wetenskaplike  strewe.  Hierdie  pedagogiek  is 

dan  ook  niks  anders  nie  as  die  natuurlike  ontwikkeling  van  ’n 
opvoedkunde  wat  aangetrek  voel  tot  die  wêreld  van  tasbare 
feite  wat  die  natuur-wetenskap  probeer  oplos.  Waar  die 
sentimentele  rigting  in  die  opvoedkunde  afstam  van  Rousseau, 
daar  kan  ons  in  die  figuur  van  Bacon  die  stamvader  van  die 
natuur-wetenskaplike  wêreldbeskouïng  ontdek. 

Die  vraag  wat  meteen  ontstaan  is  of  ’n  wetenskaplike 
kennis  van  die  wêreld  ’n  allesomvattende  ídeaal  is,  waarna 
die  mens  kan  strewe,  en  waarop  ’n  opvoedkunde  dus  ge- 
grondves  moet  wees.  Die  antwoord  is  klaarblyklik  negatief. 
Die  menslike  rede  kan  wetmatighede  ontdek  en  met  goeie 
gevolg  toepas  alleen  op  die  anorganiese  wêreld;  maar  sodra 
dit  trag  om  die  eenvoudigste  gevoelens,  waar  wetmatigheid 
ophou  en  onverklaarbare  onreëlmatigheid  heers,  wetenskap- 
lik  te  ontleed,  skiet  die  natuurwetenskaplike  metodes  te  kort. 
Die  bloot  meganiese  refleksbeweging  wat  ’n  telefoniste  uit- 
voer  wanneer  sy  ’n  stopper  ín  die  kontak  steek  kan  gemeet 
word  en  as  sodanig  die  bevoegdheid  van  die  dame  as  telefo- 
r.iste  enigermate  bepaal;  maar  welke  meetbare  vereiste  sou 
ons  kan  toepas  om  te  toets  of  die  sielstoestand  van  ’n  mens 
sodanig  is  dat  dit  hom  sou  tevoeg  om  predikant  of  onderwy- 
ser  te  word?  ,,There  are  two  laws  discrete”  het  Emerson 
gesê,  ,,one  for  man  and  one  for  thing,”  en  as  ons  met  kwes- 
sies  soos  karaktervorming  in  die  opvoeding  te  doen  het,  mag 
die  pedagogiek  die  ,,law  for  things”  alleen  baie  versigtig 
toepas.  Onmoontlik  bly  dit  egter  om  morele  wettelikhede 
van  die  mensesiel  (die  ,,law  for  man”)  toe  te  pas,  om  b.v.  die 
geologiese  struktuur  van  die  Witwatersrand  te  bepaal. 

En  tog,  die  lewe  wat  die  moderne  jeug  van  die  stede 
veral  wag  is  die  lewe  wat  geregeer  word  deur  die  materiële 
natuur-wetenskaplike  lewensbeskouing.  Verreweg  die  mees- 
te  kinders  word  opgesluk  deur  besigheidsfirma’s,  die  siviele 
diens,  of  een  of  ander  groot  industrie,  en  daarom  bestaan 
daar  ín  Amerika  veral  ’n  besonder  sterk  neiging,  wat  in  ons 
land  ook  al  sterker  en  sterker  word,  om  in  die  opvoeding  ver- 
reweg  die  meeste  nadruk  te  lê  op  die  vernaamste  vereiste 
van  die  lewe  wat  hul  wag,  n.l.  sukses!  Sukses  is  die  mag- 
spreuk  van  die  natuur-wetenskaplike,  of  materialistiese  le- 
wens  beskouïng,  waardeur  die  Staat  en  finansiële  magnate  kan 
profiter.  Karaktervorming  is  hier  glad  en  geheel  bysaak  en 
dis  te  verstaan  dat  die  beweging-  van  ,,Americanization”  wat 
in  Amerika  sy  sponsor  vind  in  die  ,,American  Legion,”  hand 
in  hand  werk  met  die  liggaam  wat  in  Amerika  die  hoogste  ge- 
sag  op  pedagogies  gebied  uitoefen  ,,The  National  Education- 
al  Association.”  Maar  tegelvkertyd  is  die  feit  diep  te  be- 
treur,  omdat  die  ,,American  Legion”  openlik  die  etiek  ver- 
kondig  dat  ’n  persoon  gewaardeer  word  volgens  die  maatstaf 
van  sy  kans  op  tasbare,  materiële  sukses  in  die  maatskappy, 
en  glad  nie  volgens  die  maatstaf  van  sy  persoonlikheid  nie. 

Dit  spreek  vanself  dat  ’n  opleidingstelsel  wat  alleen 
niik  om  die  jeug  voor  te  berei  op  materiële  sukses  in  die  le- 
we,  onwaardig  ís  om  die  naam  van  opvoeding  te  dra,  en  lie- 
wers  blootweg  vak-opleiding  genoem  moet  word.  Hiermee 
ontken  ons  glad  me  die  gesonde  beginsels  wat  die  pedago- 
giek  van  Dewey  ten  grondslag  lê  nie,  maar  wil  ons  net  kon- 
stateer,  dat  hoe  gesond  sosiaal-pedagogiese  teorieë  in  taie 
cpsigte  ook  al  mag  wees,  die  vereistes  van  ’n  suiwer  mate- 
rieël-voelende  en  denkende  maatskappy  dié  teorie  maklik 
tot  ’n  wangedrog  kan  maak  ín  die  praktyk.  En  verder  dat 
ons  wat  in  Suidafrika,  met  opvoeding  te  doen  het,  dit  nooit 
moet  toelaat  nie,  dat  die  verhewe  roeping  van  die  opvoeding 
moet  verdwerg  tot  ’n  roetienesleur,  'waar  ’n  ínpompmasjien 
van  feite,  wat  doodloop  in  een  of  ander  besigheidsfirma,  die 
hoofrol  speel.  Hoe  die  kanker  van  die  sukses-manie  al  by 
ons  íngevreet  het  sien  ons  al  duidelik  in  die  jag  op  resultate 
van  ons  eie  skole.  Die  bevoegdheid  van  die  onderwysend- 
personeel  en  die  welvaart  van  ’n  skool  word  al  te  dikwels 
net  deur  die  persentasie  van  geslaagde  kandfdate  vir  één  of 
ander  eksamen  gemeet,  en  dikwels  word  die  eksamenwerk 
soos  voer  deur  die  onderwyser  kort  en  klein  gesny,  in  die 
skoolbankkrip  gegooi  en  gemeng  met  ’n  handvol  vet  hawer- 
korrels  in  die  vorm  van  waarskynhke  of  ,,spot”  vrae.  Hier- 
deur  word  ons  opvoeding  werklikwaar  ’n  onding,  ’n  materiële 
koshuis  vir  die  jeug!  En  die  jeug,  die  jeug,  in  die  onbeperk- 
te  wonderlewe  van  die  daeraad  van  sy  wording,  met  sy  groot 
hongerige  siel  sal  die  droë  kaf  en  vet  graankorrels  sluk-sluk 

siuk,  en  hy  sal  honger  bly,  en  hy  sal  bly  verlang  na 

hy  weet  nie  wat  nie.  En  as  hy  eenkeer  verdwyn  in  sy  roe- 
tiene-omgewing;  as  sy  gevoelens  eendag  rebelleer  teen  die 
ewige  gedreun  van  feite,  feite,  en  nog  weer  feite,  dan  weet 
hy  nie  hoe  om  in  ’n  hoekie  van1  sy  kamer  effens  stil  te  gaan 
sit  en  maats  te  maak  met  ’n  boek  nie,  ’n  boek  wat  hom  vir 
’n  tydj’.e  kan  losmaak  van  sy  afgemete  omgewing,  losmaak 
van  homself,  en  wat  hom  kan  voer  na  die  vryheid  van  die 
viakte  waar  hy  weer  kan  asemhaal  en  aan  ’n  God  kan  glo. — 
Nee,  hy  sal  die  boek  met  ’n  wrok  van  verveling  toeklap,  om- 
dat  hy  in  die  eerste  versreël  wat  hy  lees,  nie  verder  kom  as 
die  ping-pong-dreun  van  daktielus,  amfibrag,  of  wie  weet  wat, 
waarmee  sy  goeie,  onverstandige  onderwyser  hom  altemit  ek- 
samen-klaar  gemaak  het. 

Ons  het  gesien  dat  die  natuurwetenskaplike  lewensbe- 
skouïng  wonderlike  resultate  mag  opgelewer  het  in  verband 
met  alles  wat  kwantitatief  bereken  kan  word,  maar  dat  dit 
tekortskiet  sodra  ’n  mens  aan  die  hoekom  van  ontasbare 
dmge  begin  te  torring.  Uit  hierdie  feit  is  ’n  vir  die  pedago- 
giek  uiters  belangrike  konsekwensie  te  trek.  Omdat  die 
mens  se  gees  van  sy  jeug  af  aan  na  buite  toe  gerig  word, 
na  ’n  wêreld  van  feite,  wat  sy  rede  kan  verstaan  en  orden, 

en  omdat  daar  gewoonlik  g’n  verband  gevoel  word  tussen 
aie  eise  van  die  siel  en  die  eise  van  die  verstand  nie,  ly  die 
mens  se  gees  lig  skipbreuk,  sodra  daar  suiwer  morele  moei- 
likhede  ot  probleme  ontstaan.  In  die  karakter  van  Bacon 
herken  ons  die  karakter  van  duisende  gewetenlose  finansiële 
magnate  ens.  van  vandag.  Die  skitterende  figuur  van  die 
filosoof  vertoon  orals,  soos  algemeen  bekend  is,  lelike  swart 
plekke.  In  sy  ,,Essays”  lees  ons  die  volgende  eienaardige  en 
kenmerkende  gedagte — ‘‘The  best  composition  and  temper- 
ature  is  to  have  openness  in  fame  and  opinion,  secresy  ín 
habit,  dissimilation  m reasonable  use,  and  a power  to  feign  if 
there  is  no  remedy.”  ’n  Gedragslyn  wat  dus  g’n  stabihteit 
ken  nie,  en  wat  wissel  al  na  die  omstandighede  dit  vereis. 
Dieselfde  gedagte  word  deur  die  skrywer  uitgespreek  m sy 
,,De  Digmtate  et  Augmentis  Scientiarum.”  En  tog  bid 
Bacon  plegtig  in  die  voorwoord  van  sy  ,,Novum  Organum”: 
,,that  from  the  opening  up  of  the  senses  and  a fuller  kindling 
of  the  natural  light,  there  may  not  result  m men’s  soul  a 
weakening  of  faith  and  a bhndness  to  the  divine  mysteries.” 
Duidehk  voel  ons  in  die  voorafgaande  aanhalmgs  die  onbe- 
stemde  vrees  van  ’n  siel  wat  soek  en  me  gevoed  word  nie,  en 
Jn  etiese  norm  wat  gepropageer  word  deur  die  verstand,  om- 
dat  die  gevoelslewe  geen  prinsipiële  grondslae  ken  nie,  wat 
self  ’n  gedragslyn  sou  bepaal.  En  wat  van  Bacon  waar  is, 
is  waar  van  miljoene  en  miljoene  van  ons  medemense  vandag. 

Weer  kan  ons  nie  beter  doen  nie  as  om  ’n  oomblik  stil 
te  staan  by  die  kritiek  van  Amerikaners  wat  eerlik  erken  dat 
vir  íemand  wat  strewe  na  die  bevrediging  van  sy  siel,  Ameri- 
ka  ’n  woestyn  is  waarm  hy  honger  sal  ly.  Die  vernaamste 
aanklag  wat  teen  hul  land  gemaak  word  is  dat  dit  geen  rugge- 
graat  het  nie,  maar  alles  en  almal  klakkeloos  oorneem  en  op- 
neem  van  ander  lande,  solank  as  die  dollar  sal  klink  in  d e 
skatkis.  Eherdie  toestand  het  by  Theodore  Roosevelt  die 
sieniese  opmerking  ontlok  dat  sy  land  niks  anders  as  ’n 
‘ polyglot  boardinghouse”  genoem  mag  word  nie.  Stanley 
Hall  se  klag  word  amper  lieries  as  hy  in  die  voorwoord  van 
sy  Adolescence  die  gebrek  aan  ’n  diepdeurvoelde  tradisioneel- 
geworde  verlede  in  sy  land  betreur,  terwyl  Harold  E.  Stearas 
veral  deur  die  estetiese  honger,  wat  die  hele  volk  lv,  secr 
gemaak  word.  Godsdiens,  in  die  sin  waarin  ons  dit  hier  ín 
S.A.  verstaan,  n.l.  dogmaties-geformuleerde  geloofsbelvde- 
nis,  gebaseer  op  die  getuienis  van  die  Heilige  Skrif,  bestaan 
in  Amerika  so  goed  as  glad  nie,  en  die  godsdienstige  gevoel 
soek  bevrediging  in  ’n  sektarisme  so  sterk,  dat  dit  ongeëwe- 
naard  is  in  die  geskiedenis  van  die  wêreld.  Dis  dan  ook  nie 
te  verwonder  nie,  dat  morahteit,  soos  in  die  geval  van  Bacon, 
verkrag  geword  het  tot  ’n  ongelooflike  skynheiligheid,  wat 
onder  die  dekmantel  van  die  Spartaanse  ‘‘You  can  do  what 
you  like  as  long  as  you’re  not  found  out”  skuiling  soek.  Ame- 

rika  se  siel  is  siek  en  al  sy  rykdom  sal  nooit  die  kankerplekke 
gesond  kan  dokter  nie.  Dis  pateties  om  te  lees  hoe  al  die 
oë  gerig  is  op  die  opvoeding  van  die  volgende  generasie. 
“The  Great  Ámerican  Superstition’’  noem  Prof.  Barrett 
Wendell  dit,  terwyl  Robert  Morsa  Lovett  in  een  van  sy  op- 
stelle  bitter  opmerk  dat  die  mees  indrukwekkende  geboue  m 
s}'  land  die  skole,  uniwersiteite  en  bibliotheke  is,  waarvan 
baie  ’n  blywende  monument  is  van  die  gewetenswroeging  van 
een  of  ander  besigheidsmagnaat. 

Die  voorafgaande  bewerings  is  almal,  soos  gesê,  geba- 
seer  op  die  getuienis  van  Amerikaners  en  ons  kan  van  ’n 
cbjektief-kritiese  standpunt  hulle  vrees  goed  verklaar.  Die 
natuurwetenskaplike  gees  ken  geen  verlede  nie,  maar  druk 
in  koorsagtige  haas  almaar  deur  die  toekoms  in,  en  omdat 
dit  geen  verlede  ken  nie,  bestaan  daar  ook  geen  prinsipiëel 
gevoelde  grondslag  wat  die  gevoelens  beteuel  en  stuur  nie. 
Plierdie  morele  tekort  word  verder  in  die  hand  gewerk  deur 
’n  opvoedingstelsel  wat  juis  tot  doel  het  om  die  kind  voor  te 
berei  vir  die  lewe  wat  hom  wag.  En  die  produk  van  so’n  pe- 
dagogiek  kan  skaars  anders  as  eensydig  en  kruppel  van  siel 
wees.  Oor  die  algemeen  geneem  dus  kan  ons  met  die  volste 
oortuiging  die  stelling  poneer  dat  die  eensydig  pragmatiese 
gees  in  die  beskawing  van  die  Verenigde  State  van  Amerika 
ín  stryd  is  met  die  grondslae  van  die  kultuur  van  die  Suid- 
afrikaanse  volk,  en  dat  ons  hier  terdeë  ons  oë  moet  oophou 
vir  die  tekoring  van  ’n  pedagogiek,  wat  oplei  vir  die  onmid- 
dellike  lewe,  en  wat  te  min  aandag  skenk  aan  die  vereistes 
van  die  siel.  Want  die  krag  van  ons  volksbestaan  lê  juis  in 
die  verlede,  die  som  van  tradiesies  wat  ín  ons  murg  en  bloed 
sit,  en  dis  juis  die  verlede  wat  geregeer  word  deur  ’n  opvoe- 
dingstelsel  wat  ’n  al  te  sterk  bondgenootskap  aanknoop  met 
die  natuurwetenskaplike  lewensbeskouïng. 

Qpvoeding  van  Karakter. 

Lynreg  teenoor  die  pedagogiese  beginsels  wat  hierbo  uit- 
eengesit  is,  ís  die  opvoeding  wat  van  Rousseau  afstam,  en 
wat  in  die  allereerste  plek  die  karakter  van  die  kind  wil  ont- 
wikkel,  en  wel  só  dat  ieder  kind  sy  natuurlike  aanleg  sal  volg. 
Daar  is  altemit  geen  boek  wat  so’n  geweldige  invloed  op  die 
nageslag  uitgeoefen  het  me  as  die  ,,Emile.”  Mons.  Julius 
Lemaítre  het  b.v.  nog  onlangs  sy  ,,horreur  sacrée”  uitge- 
spreek  oor  die  uitgebreidheid  van  dié  invloed,  waarop  die 
vrinde  van  Rousseau  in  die  ,,Sorbonne”  ’n  reeks  teenlesings 
gehou  het  om  hul  afgod  in  eer  te  herstel.  Daar  is  dan  ook 
geen  denker  van  die  verlede  wat  op  die  moderne  staatkun- 
dige  teorieë  so’n  invloed  uitgeofen  het  as  Rousseau  nie,  en 
daar  is  g’n  pedagoog  nie  wat  beter  pas  by  die  opvoedingsi- 
deale  van  baie  ouers  veral,  as  die  Franse  naturalistiese  filo- 
soof.  En  waar  daarby  die  ideë  oor  die  vryheid  van  die  indiwi- 


du  nog  die  grondslag  vorm  van  ’n  groot  deel  van  die  peda- 
gogiese  teorieë  van  vandag,  moet  ons  ’n  rukkie  by  hierdie 
boek  en  sy  skrywer  stilstaan. 

Laat  ons  hier  maar  meteen  erken  dat  veel  van  die  ge- 
dagtes  oor  opvoeding  wat  m d:e  Emile  uitgespreek  word  so 
gesond  is,  dat  hul  teenswoordig  as  vanselfsprekende  peda- 
gogiese  beginsels  orals  ín  teorie  en  praktyk  van  die  opvoe- 
dmg  toegepas  word.  Hierdie  algemeen  erkende  pedagogiese 
waarhede  ís  internasionale  erfgoed  en  sal  natuurlik  as  van- 
self  in  ons  nasionale  opvoeding  tuis  behoort.  Maar  ten 
grondslag  van  al  die  bewerings  van  Rousseau  lê  die  uityloei- 
sel  van  sy  eie  persoonhkheid — sy  vryheidsideaal.  Hierdie 
beginsel  soos  uitgewerk  deur  Rousseau  en  soos  toegepas  in 
v-eel  van  die  latere'  pedagogiek  dien  ons  noukeurig  na  te  gaan, 
want  as  daar  één  ding  is  wat  ons  volkspsiege  kenmerk,  dan 
is  dit  die  strewe  na  vryheid,  en  enige  gesonde  nasionale  up- 
voeding  moet  van  hierdie  karakteristiek  van  ons  volk  kennis 
neem. 

Daar  is  ’n  gesegde  dat  ’n  filosofiese  sisteem  dikwels 
slegs  ’n  dekmantel  is  waaragter  die  persoonlike  tekortkomings 
van  die  filosoof  skuiling  soek.  As  hierdie  gesegde  waar  is 
van  iemand  dan  is  dit  waar  van  Rousseau.  Wie  sy  werke, 
en  veral  sy  Belydenisse  bestudeer  het,  word  dadelik  getref 
deur  die  feit  dat  die’  skrywer  ’n  hewige  haat  koester  teen 
enige  vorm  van  selfbeperking  of  wettehkheid.  Vir  Rousseau 
net  soos  vir  Coleridge  en  vir  so  ontsettend  veel  mense  van- 
dag,  word  enige  maatskaphke  omgang  oncíraaglik  as  dit  in 
die  vorm  van  ’n  plig  voorkom.  Daarom  moes  Emile  vir  die 
skrywer  noodwendig  ’n  abstraksie  word,  wat  vér  van  enige 
maatskaplike  verpligting  opgevoed  moes  word.  Rousseau  se 
opvattmg  van  vryheid  ís  niks  anders  nie  as  ’n  ekskuus  om 
sy  eie  selfsugtige  gevoelens  te  kan  botvier.  Dis  ’n  psiegiese 
laksheid  soos  hy  in  een  van  sy  briewe  aan  Malesherbes  erken 
(14  Jan.  1762).  So'  immoreel  laks  was  Rousseau  se  gevoel 
en  so  ongedisiplineer  dat  hy,  soos  wel  bekend,  selfs  nie  die 
verantwoordelikheid  van  vaderskap  wou  aanvaar  nie  en  al  sy 
kinders  na  ’n  vondeling-gestig  laat  bring  het. 

Sielkundig  is  hierdie  verregaande  selfsugtigheid  wat  on- 
der  die  naam  van  vryheidsgees  skuil,  maklik  te  verklaar.  Die 
gevoelslewe  van  die  mens  is  ’n  netwerk  van  instiktiewe  nei- 
ginge.  Hierdie  instinktiewe  neiginge  is  in  hul  wese  onver- 
biddelik  ego-sentries  en  antisosiaal,  en  word  alleen  vatbaar 
vir  die  hoër  altruïstiese  lewensbeskouïngs  as  hulle  onder  die 
tug  staan  van  die  wil  van  die  persoonlikheid,  wat  sy  neiginge 
by  die  etiese  vereistes  van  die  maatskappy  leer  aanpas  het. 
Maar  die  hele  strewe  van  opvoeding  behoor  te  wees.  nie  om 
dié  instinktiewe  neiginge  los  te  laat  nie,  maar  om  dit  te  be- 
heers,  en  te  stuur  in  die  bane  waarin  ’n  mens  nie  voel  soos 

Rousseau  hom  gevoel  het  ,,alleen  en  enig  onder  die  mens- 
dom”  nie,  maar  as  deel  van  die  mensdom,  en  gewillig  om  die 
verpligtings  wat  op  die  mensdom  rus  te  help  dra. 

Die  morele  konsekwensies  wat  voortvloei  uit  die  Rous- 
seause  opvatting  van  vryheid  is  nie  moeilik  om  te  trek  nie. 
Die  ‘‘law  for  man,”  d.i.  mens  in  die  algemeen,  word  hier  die 
wet  van  die  temperament,  ’n  temperament  wat  deur  ’n  op- 
voeding  die  les  geleer  is  van  vrylatmg  van  die  gevoel,  wat 
dus  geregeer  word  deur  primêre  funksie.  Primêre  funksie 
eg'er  is  geen  wettelikheid  nie,  maar  inteëndeel  ’n  bandeloos- 
heid  wat  wissel  soos  die  gevoelslewe  wissel.  Daar  is  dus 
geen  morele  wet  moontlik  vir  hierdie  soort  gedrag  nie,  waar- 
deur  die  hele  opvoedkundige  strewe  van  die  Rousseauïste  met 
die  bindende  band  van  die  verlede  in  teëspraak  kom.  Tradiesie, 
wording,  volkseenheid,  is  in  hierdie  pedagogiek  so  ontuis  as  ’n 
leeu  in  ’n  hok.  Omdat  verder  die  primêr  funksionerende  gevoel 
’n  afkeer  het  van  emge  vorm  van  wettelikheid,  duld  dit  geen 
herhaling  van  dieselfde  gevoelsprikkel  nie.  Immer  vorentoe, 
ímmer  hygend  na  die  volgende  onbekende  gevoelsaandoening, 
erken  die  vryheid  van  die  Rousseauïste  alleen  die  onbekende 
van  die  Toekoms.  ‘‘Ek  het  gebrand  van  verlange,”  sê 
Rousseau  ‘‘sonder  ’n  definitiewe  verlange  na  iets,”  terwyl 
die  hart  soos  die  hart  van  Goethe  se  Werther  getroetel  word 
soos  ’n  siek  kind,  en  die  minste  verlange  bevredig  word. 
Teenswoordig  nog  spreek  so’n  humanistiese  kunstenaar  as  J. 
Galsworthy  van  ‘‘the  aching  for  the  wild,  the  passionate,  the 
new,  that  never  quite  dies  in  a man’s  heart.”  Konsekwent 
deurgevoer  lei  hierdie  rigting  in  die  staatkunde,  b.v.  tot 
allerhande  wanvoorstellings  van  die  gesonde  demokratiese  be- 
gmsel  in  die  vorm  van  Bolsjewisme,  en  Kommunisme;  op 
kunsgebied  getuig  Futurisme,  Dadaïsme,  Impressionisme  van 
die  dekadensie  van  so’n  allerindiwidueelste  voelende  kunste- 
naarsiel;  op  moreel  gebied  loop  dit  uit  op  die  ‘‘corruptio  opti- 
mi  pessima,”  waarvan  ons  ’n  skrynende  uiteensetting  kry  in 
b.v.  Forel  se  boek  oor  die  seksuele  vraagstuk;  terwyl  in  die 
skromelike  verbrokkeling  van  die  eeueoue  kerk  in  ’n  on-his- 
toriese,  tydelike  sektarisme,  ons  dieselfde,  fanatieke  en  on- 
gesonde  uiting  kry  van  die  godsdienssin  van  die  mens.  In 
één  woord,  die  vryheid  wat  die  gevolg  is  van  die  loslating  van 
die  natuurlike  neiginge,  is  geen  vryheid  nie;  dit  loop  inteën- 
deel  uit  op  die  uiterste  vorm  van  slawerny,  waarin  die  mens 
die  medogelose  prooi  is  van  sy  eie  egosentriese  tirannieke, 
gevoelslewe.  Wil  ons  konkrete  getuienis  van  hierdie  geestes- 
toestand,  dan  kan  ons  nie  beter  doen  nie,  as  om  die  weemoe- 
dige  bekentenis  van  die  apostel  van  hierdie  vryheid  te  lees  in 
sy  Belydenisse.  Rousseau  was  op  sy  ou  dag  ’n  gebreekte 
man,  die  prooi  van  hallusinasies  wat  hom  agtervolg  het  tot  sy 
dood  toe.  Dit  klink  vir  ons  dan  ook  amper  soos  ’n  onver- 
klaarbare  kettery  as  so’n  invloedryke  pedagoog  as  Pres. 

Eliot,  beweer — na  hy  Rousseau  uitgeskel  het  as  ’n  “execrable 
wretch”— dat  “we  can  only  say  that  he  tied  the  main  work 
of  his  intellectual  life  to  the  great  doctrine  of  liberty.  Verily 
tO'  have  served  liberty  will  cover  a multitude  of  sins.”  (adres 
— Nat.  Ed.  Ass.) 

Wat  hier  in  verband  met  die  rnorele  wettelikheid  van  die 
Rousseauïste  gesê  is,  is  presies  dieselfde  as  die  onmag  wat 
die  natuurwetenskaplike  mens  openbaar  om  sy  eie  gevoelens 
te  kontroleer.  Dis  dan  ook  nie  te  verwonder  nie  dat  die  ideë 
oor  opvoeding  van  die  twee  so  skynbaar  teenoorgestelde  rig- 
tings,  dikwels  ’n  eienaardige  ooreenstemming  met  mekaar 
vertoon.  Die  natuurwetenskaplike  opvoeding  met  al  sy  ver- 
■onagsaming  van  karakterontwikkeling,  het  ook  as  een  van  sy 
grondslae  die  vryheid  van  Rousseau.  Hierdie  invloed  is  veral 
merkbaar  in  die  Hoër  onderwys,  waar  so’n  sterk  mate  van 
persoonl'ke  vryheicl  in  die  keuse  van  onderwerpe  heers,  dat 
die  meerderheid  van  die  studente  verval  ín  die  kursus  wat 
díe  makhkste  is.  Pres.  Eliot  beweer  in  hierdie  verband  dat 
“a  well  instructed  youth  of  18  can  select  for  himself  a better 
course  of  study  than  any  college  faculty,  or  any  wise  man 
vvho  does  not  know  him  and  his  ancestors  and  his  previous 
life,  can  possibly  select  for  him  ....  Every  youth  of  18 
is  an  infinitely  complex  organization,  the  duplicate  of  whom 
neither  does  nor  ever  will  exist.”  (Educational  Reform  bl. 
I32-I33)- 

Dadelik  voei  ons  uit  ’n  aanhaling  van  so’n  sterk  voor- 
stander  van  ’n  natuurwetenskaplike  gefundeerde  pedagogiek 
as  Pres.  Eliot,  die  tiepies  Rousseauïstiese  beginsels  van  hieper- 
indiwidualiteit  en  vryheid.  Daar  is  geen  algemeen  menslike 
norm  wat  in  so’n  opvoeding  erken  word  nie.  Die  mag  van 
•corerwing  word  uit  die  oog  verloor,  en  die  seun  van  1 8 word 
met  ’n  biologiese  magspreuk  losgeskeur  uit  die  ketting  van 
sy  ontwikkehng,  en  as  ’n  uiters  besondere  skakel  beskou,  wat 
alleen  potensialiteite  vertoon  vir  nou  en  vir  die  toekoms.  Die 
natuurlike  pedagogiese  gevolg  van  so’n  sisteem  van  seleksie, 
— a following  of  the  line  of  least  resistance— en  wat  die  gees 
van  ons  eeti  weerspieël,  is  die  verderflike  manie  van  spesiali- 
sasie,  wat  in  ons  land  ook  angswekkend  snel  toeneem.  Die 
student  offer  deur  hierdie  rigting  simmetriese  ontwikkeling 
cp,  om  b.v.  proefskrifte  te  skrywe.oor  sulke  abnormaliteite 
as  die  verskillende:  gebruike  van  “dum,  donec,  quod”  of  oor 
“’n  versameling  van  voorsetsels  uit  die  ou  Frans,  van  die 
woordelys  van  Godefroy.”  Hierdie  spesialisasie-manie  is  niks 
anders  nie  as  ’n  uitkropsel  van  die  natuurwetenskalike — so- 
wel  as  die  sentimentele  naturalistiese  drang  na  oorspronk- 
hkheid,  wat  uit  die  aard  van  die  saak  alleen  die  toekoms  er- 
ken.  Sulke  “geleerde”  stokperdjies  is  egter  totaal  ontbloot 
van  enige  waarde  vir  ’n  pedagogiek  wat  strewe  om  die  mens 
op  te  voed  vir  die  maatskappy.  Weer  sê  ons  dit  hier  met  na- 

druk  dat  ’n  opvoeding  wat  strewe  na  die  beheersing  van  die 
objektiewe  werklikheid  in  al  sy  vertakkinge,  glad  nie  waar- 
borg  dat  so’n  opvoeding  die  persoon  instaat  sal  stel  om  sy 
eie  gevoelens  te  kontroleer  nie.  Inteëndeel,  daar  die  opvoe- 
ding,  wat  die  jeug  klaarmaak  vir  ’n  natuurwetenskaplike 
wêreldbeskouïng,  in  die  ongebondenheid  van  die  gevoelsle- 
we,  deur  die  Rousseauïste  gepropageer,  ’n  welkome  bondge- 
noot  vind,  sien  ons  dat  in  werkhkheid  die  streng  wetenskap- 
hke  man  maklik  die  spoor  van  ’n  Rousseau  kan  volg.  Want 
langdurige,  objektiewe,  en  dus  onemosionele  analiese,  of  roe- 
tienewerk,  wek  by  die  mens  ’n  verlange  op  na  emosionele  uit- 
spatting,  wat  des  te  erger  word  al  na  mate  die  mens  nie  van 
die  staanspoor  af  sy  gevoelens  leer  beheers  het  nie.  Instede 
van  ’n  voorbeeldige  opvoedkundige  stelsel  te  wees,  moet  ons 
bier  konkludeer  dat  die  natuurwetenskaplik-gefundeerde,  so- 
genaamde  sosiale  pedagogiek  wat  teenswoordig  in  ons  land 
ook  die  heersende  pedagogiese  rigting  dreig  te  word,  nie  al- 
leen  vir  Suidafrika  nie,  maar  vir  die  hele  wêreld  verderflik  is  vir 
die  beskawing  van  die  mens,  omdat  dit  niks  anders  as  ’n  ty- 
delike  oplossing  skyn  te  wees  om  te  beantwoord  aan  die1  pro- 
bieern  van  vraag  en  aanbod  van  ons  ekonomies-industriële 
eeu,  en  omdat  dit  nêrens  aanwys  hoe  om  ’n  maatskappy,  wat 
in  sy  hart  verrot  is  soos  ’n  appel  waar  ’n  codlin  mot  in  skuilr 
te  suiwer  van  sy  siektes  nie.  Ook  kan  ons  hier  meteens  sê 
dat  die  s.g.  “soft  pedagogy,”  wat  die  kind  troetel  en  oorlaat 
om  sy  natuurlike  neiginge  te  volg,  verderflik  is  vir  die  morele 
welsyn  van  die  wêreld. 

Na  deur  hierdie  negatiewe  kritiek  die  gebreke  en  leem- 
tes  in  die  opvoedkundige  toestand  van  die  beskaafde  wêreld 
in  breë  trekke  aangestip  te  hê,  kan  ons  voortgaan  om  die 
grondslae  van  ’n  nasionale  Suidafrikaanse  opvoedkunde  aan 
te  dui. 


CRONDSLAE  VAN  ’N  SUIDAFRIKAANSE  N ASIONALE 
OPVOEDKUNDE. 

In  ons  eeu  van  verbrokkeling  is  niks  so  nodig  as  alge- 
meen-erkende  grondslae  in  die  behandeling  van  fundamentele 
lewenskwessies  nie.  Die-smalende  opmerking  dat  ons  in  ons 
praktiese  lewe  geen  teorie  nodig  het  nie  is  net  ’n  teken  van 
onmag  om  die  heersende  toestande  van  wanorde  te  begryp  en 
’n  bewys  van  die  skromelike  eensydigheid  van  ons  eeu.  Ons 
Suidafrikaanse  opvoedkunde  moet  op  pote  staan,  en  ’n  teore- 
tiese  ruggegraat  hê,  waarop  die  immer  wisselende  praktíese 
toepassing  hulle  steun  vind.  Dit  is  ’n  ongesonde  toestand 
om  verskillende  losaanmekaar-hangende  teorieë  in  een  on- 
derwysstelsel  te  duld.  Daar  moet  uniformiteit  wees  in  teorie 
en  so  ver  as  moontlik  ook  in  toepassing.  Ons  opvoedkundige 

teorie  moet  verder  uitgaan  van  algemeen-erkende,  weteníkap- 
like  vasgestelde  feite,  anders  is  uniformiteit  onmoontlik.  Maar 
boal  moet  dit  sielkundig  gefundeer  wees. 

Uit  ons  bespreking  van  die  heersende  strominge  in  die' 
moderne  pedagogiek  het  een  kardinale  punt  duidelik  geblyk, 
n.l.  dat  sowel  die  sogenaamde  sosiale  opvoedkunde,  as  die 
rigting  wat  in  Rousseau  sy  stamvader  erken,  ly  aan  gebrek 
aan  balans,  soos  dan  ook  die  hele  wêreld  teenswoordig  ly  aan 
die  tekortkoming.  Ons  kan  dan  met  die  volste  oortu’.ging 
die  prinsiepe  neerlê  dat  ons  opvoedkunde  as  onverbiddelike 
grondslag  moet  hê:  die  strewe  na  die  algemene  ontwikkeling 
van  die  jeug  waardeur  die  psiegiese  balans  van  die  persoon- 
likheid  sal  gewaarborg  wees.  Hierdie  grondslag  is  nie  iets 
nuuts  wat  die  wêreld  nou  eers  kom  verras  nie,  dis  inteëndeel 
een  van  die  oudste  en  wyste  beginsels  wat  die  wysbegeerte 
ken.  Dit  is  die  grondslag  van  die  etiek  van  die  Bybel;  dit  is 
die  kardinale  punt  van  die  hele  Griekse  wysbegeerte.  Niks  te 
veel  nie,  maat  hou,  of  die  middelste  kies  tussen  twee  uiter- 
stes,  sien  hier  die  eitese  norm  wat  die  wyste  onder  ons  denkers 
altyd  as  die  eerste  vereiste  vir  die  onwikkeling  van  ’n  geson- 
de  maatskappy,  neergelê  het.  Deur  hierdie  grondslag  kon- 
sekwent  deur  te  voer  in  ons  opvoedmg  sal  ons  eensydigheid 
vervang  deur  veelsydigheid.  In  ons  komplekse  lewe  is  veel- 
sydigheid  een  van  die  grootste  vereistes  van  ’n  goed  opge^ 
voede  persoon.  Veral  ons  in  Suidafrika,  wat  behalwe  met 
al  die  probleme  van  die  Europese  bevolking  ook  nog  te  doen 
het  met  sulke  tiepies  Afrikaanse  probleme  as  die  wat  voort- 
spruit  uit  ras-  en  kleur-verskil,  veral  ons,  sê  ek,  moet  so  veel- 
sydig  moontlik  wees,  as  ons  as  blanke  ras  ons  posiesie  wil 
b.andhaaf.  Hieruit  vloei  as  vanself  dat.  die  spesialisasie-ma- 
me  van  ons  hoër  onderwys  gekortwiek  moet  word,  anders 
kry  ons  maklik  ’n  opvoedkundige  produk  wat  b.v.  uitstekend 
tande  kan  stop,  maar  vitale  lewenskwessies,  as  oortollige  en 
lastige  vrae  beskou.  Dis  natuurlik  onmoontlik  om  teens- 
woordig  alles  te  weet,  maar  dis  ook  glad  en  geheel  nie  die 
doel  van  die  opvoeding  nie.  Die  opvoedkunde  waarna  ons  in 
Suidafrika  behoor  te  streef  is  om  gesonde  denkgewoontes  aan 
te  kweek,  sodat  die  probleme  waarmee  die  ontwdkkelde  gees- 
in  aanraking  kom,  verstandig  kan  aangepak  word.  En  om 
verstandig  teenoor  lewenskwessies  te  staan  is  dit  weer  nood- 
saaklik  om  ’n  sentrale  uitgangspunt  te  hê.  Wat  hierdie  sen- 
trale  uitgangspunt  sal  wees  hoop  ons  om  in  die  volgende  aan 
te  dui. 

Tosdusver  het  ons  die  karaktervorming  van  die  kind  as 
uitgangspunt  van  ons  opvoeding  geneem.  Dit  spreek  egter 
vanself  dat  hierdie  karakteropvoeding  geheel  moet  verskil  van 
die  leer  wat  Rousseau  hieroor  verkondig  het.  “Vryheid  is 
goed,  maar  gehoorsaamheid  is  ook  goed. — Ons  moet  weer 
saamvoeg  wat  Rousseau  verskeur  het,’’  is  die  wyse  raad  van 

Pestalozzi.  Gehoorsaamheid  veronderstel  al  ’n  sekere  beper- 
kmg  van  die  mgebore  neigmge  van  die  kind,  wat  dan  ook  ’n 
sielkundige  noodsaaklikheid  ís,  omdat,  soos  reeds  gesê,  die 
ínstinkte  in  hul  wese  onverbiddelik  ego-sentries  en  antisosiaal 
js,  en  ’n  opvoeding  yvat  die  bevrediging  van  die  kind  se  spon- 
tane  emosies  me  teegaan  nie,  ’n  pedagogiese  onding  is,  soos 
b.v.  ook  geblyk  het  o.a.  uit  die  proef  wat  Richard  Lovell 
Edgeworth  met  sy  eie  oudste  seun  gemaak  het.  Gesonde  op- 
voeding  is  mks  anders  me  as  ’n  gedurige  verdringingsproses 
van  die  mstmktiewe  neiginge.  Dit  spreek  vanself  dat  hierdie 
verdringingsproses  nie  die  gevolg  moet  wees  van  ’n  objek- 
tiewe  moenie! — verbod  me,  maar  ’n  werking  van  die  persoon- 
Jikheid  van  die  kind  self,  gesuggereer  deur  die  leiding  van  die 
wat  hom  opvoed  en  in  wie  se  leiding  die  kind  absoluut  vertrou. 
Deur  hierdie  verdringsproses  word  die  gevoelskomplekse  ge- 
vorm,  wat  die  stukrag  van  die  hele  persoonlikheid  is.  Dit  is 
dus  deur  die  opvoedmg  in  die  breedste  sin  van  die  woard 
d.w.s.  die  aanraking  van  die  persoonlikheid  met  die  hele  lewe, 
dat  hierdie  komplekse  gevorm  word,  en  dis  hierdie  gevoels- 
komplekse  wat  die  opvoeding  meer  in  aanmerking  behoor  te 
neem.  Dis  die  sielkundige  grondslag  van  die  pedagogiek 
wat  die  kind  werklik  opvoed  vir  die  lewe.  Die  strewe  van  die 
cpvoeding  behoor  dan  ook  te  wees  om  sodanige  gevoelskom- 
plekse  te  vorm  dat  daar  tussen  gevoel  en  lewe  ’n  natuurlike, 
gebalanseerde  wisselwerking  plaasvind.  By  die  Rousseauïs, 
soos  ons  gesien  het,  word  so’n  wisselwerking  tussen  die  per- 
soonlike  gevoel  en  die  maatskappy  uitgesluit,  terwyl  die  so- 
siale  pedaprogiek  amper  al  die  stukrag  van  die  gevoelskom- 
plekse  na  buite  rig,  sodat  die  siel  van  binne  honger  ly.  Per- 
soonhkheid  is  ondmkbaar  buiten  ’n  maatskappy,  net  soos  ’n 
maatskappy  sonder  persoonhkhede  nie  kan  bestaan  nie. 

D:e  vraag  wat  ons  nou  moet  beantwoord  is  of  die  gedu- 
rige  beperking  van  die  gevoelslewe  van  die  kind  nie  in  stryd 
is  met  die  vryhied  van  die  persoon  nie.  As  dit  SO'  blyki  te 
v/ees  dan  moet  ons  beperking  van  die  gevoelslewe  in  emge 
opvoedkundige  sisteem,  en  veral  in  ons  Suidafrikaanse  stelsel 
verwerp.  Want  soos  reeds  gesê  is  een  van  die  mees  tie- 
piese  karaktertrekke  van  ons  volkssiel  sy  vryheidsideaal. 
Pres.  Kruger  het  ons  reeds  met  helder  insig  in  die  wese  van 
vrylieid  op  hierdie  vraag  ’n  afdoende  antwoord  gegee  toe  hy 
gesê  het  “ons  wil  vryheid  maar  geen  bandeloosheid.”  On- 
middellike  tevredestelling  van  die  gevoelslewe  skep,  soos  ons 
gesien  het  in  ons  ontleding  van  die  vryheidsbegrip  van  Rous- 
seau,  geen  vryheid  nie  maar  die  ongeordende,  ongekontro- 
leerde  toestande  van  die  gees  wat  ons  bandeloosheid  noem. 
Hieruit  volg  dan  ook  as  vanself  die  sielkundige  verklaring  van 
d:e  bandelose  uitspattings  van  Bolsjewisme  en  kommunisme, 
wat  lynreg  indruis  teen  die  Afrikaanse  opvatting  van  demo- 
krasie.  Beperking  van  die  gevoelens  verhef  bandeloosheid 

tot  vryheid.  ’n  Sprekend  voorbeeld  van  vryheid,  wat  die  ge- 
volg  is  van  beperking  van  die  gevoelslewe  tref  ons  aan  in  die 
letterkunde,  waar  die  diepste  digterlike  emosies  volkome  vry 
beweeg  in  die  strengste  wettelikheid  van  al  die  letterkundige 
vorms,  die  Sonnet.  Selfbeperking  is  die  gevolg  van  ’n  doel- 
matige  strewe  na  íets  wat  as  hoër  as  die  verlangens  \an  die 
primêre  gevoelslewe  erken  word.  En  daarom  ook  was  ons 
nasionale  strewe  na  vryheid,  vryheid  in  die  regte  sin  van  die 
woord,  omdat  ons  strewe  gerig  was  op  ’n  doel,  waarvoor  ons 
voorouers  hul  persoonhke  klein  belange,  die  ego-sentriese  be- 
vredigmg  van  hulle  instinktiewe  lewe  dus,  prysgegee  het. 
Vrvheid  ís  dan  ook  onskeidbaar  van  outoriteit,  en  outoriteit 
is  ’n  tirannieke  onding  sonder  die  vryheid  van  die  betrokke 
persoonlikheid.  En  hier  kom  ons  weer  terug  tot  die  sielkun- 
dige  uitgangspunt  van  ons  opvoedkunde  n.l.  dat  daar  tussen 
gevoel  en  lewe  ’n  gebalanseerde,  natuurhke  wisselwerking 
moet  plaasvind.  As  hierdie  wisselwerking  plaasvind,  meen 
dit  niks  anders  nie  as  dat  die  persoon  aan  die  eenkant  deur 
die  doelmatige  kontróle  van  sy  gevoelens  nie  alleen  beheer 
kry  oor  die  stukragte  van  sy  wese  nie, — dus  vry  is  in  d:e 
regte  sin  van  die  woord, — maar  ook  dat  hy  hierdie  stukrag 
kan  lei  in  die  kanale  van  die  lewe  wat  die  beste  strook  met 
sy  natuurlike  aanleg. 

In  verband  hiermee  net  ’n  paar  gedagtes  oor  die  sterk 
mdiwidualiteitsgevoel  wat  so  taie  van  ons  nasie  kenmerk. 
Sterk  indiwiduahteitsgevoel  is  eensydig  en  dus  ín  die  kern 
ongesond,  wanneer  dit  vernaamlik  die  eise  van  ’n  sterk  ego- 
sentriese  persoonlikheid  weerspieël,  en  nie  die  goedgebalan- 
seerde  eienskappe  van  ‘n  persoonlikheid  veronderstel  nie, 
wat  sy  'eie  ek  ook  by  die  lewe  leer  aanpas  het.  So’n  mdiwi- 
dualiteitsgevoel  wat  die  natuurlike  ontwikkeling  is  van  ’n  volk 
wat  min  maatskaplike  omgang  geken  het,  wat  in  die  posie- 
sie  van  heersers  oor  ’n  swakkere  ras  was,  word  jammerlik 
ontwrig  wanneer  die  maatskaphke  toestande  verander.  Ons 
ken  almal  die  eienaardige  en  tragiese  verskynsel  onder  so 
baie  van  ons  ou  boerebevolking,  wat  in  hulle  eie  sfeer  nog 
persoonlikhede  is,  maar  wat  jammerlik  tekort  skiet  om  hulle 
persoonlikheid  aan  te  pas  by  die  veranderde  lewenstoestande. 
Hierdie  eensydige  indiwidualiteitsgevoel  is  ook  oorsaak  ge- 
\\7ees  van  die  naïewe  jaloesie,  wat  in  ons  verlede  so  dikwels 
openbaar  geword  het,  en  dit  was  een  van  die  grootste  moei- 
hkhede  in  ons  eie  oorloë,  waarmee  die  persone,  wat  in  gesag 
gestel  was,  te  kampe  gehad  het.  Dis  dus  ’n  tekort- 
koming  van  ons  volksgees  wat  ons  opvoeding  moet  aansui- 
v/er  deur  van  die  staanspoor  af  die  kind  die  waarde  van 
gesag  en  plig  te  laat  voel,  en  die  ontluikende  per- 
soonlikheid  die  les  van  balans  en  aanpassing  te  leer.  Een 
van  die  groot  en  goeie  gevolge  van  die  opvoeding  wat  ons 
voorstel  sal  dan  ook  wees  samewerking,  kooperasie,  in  die 

•verskillende  lewenssfere,  ’n  les  wat  ons  bevolking  bitter  nodi 
het.  Indiwidualiteit  los  homself  hierdeur  gedeeltelik  op  i 
die  groter  indiwidualiteit  van  die  groep.  Alleen  deur  die  ont- 
segging  van  persoonlike,  onmiddellike  bevrediging  kan  ons 
ou  republiekemse  leuse  van  “Eendrag  maak  mag’’  verwesen- 
lik  word. 

Na  die  voorafgaande  uiteensettmg  spreek  dit  vir  ons  van- 
self  dat  opvoedmg  beteken  leiding  gee.  Dis  ’n  verkeerde  en 
hoogs  onpraktiese  opvoeding  wat  die  kind  oorlaat  aan  sy  lot 
om  die  lewe  en  homself  te  leer  ken.  Die  opvoeder  met  sy 
ryper  ervaring  kan  deur  suggestiewe  leiding  die  pad  vir  die 
kind  aanwys,  terwyl  die  stryd  teen  die  mwendige  gevoels- 
konflikte  en  die  uitwendige  lewe  swaar  genoeg  is  vir  die  kind 
om  karaktervorming  te  waarborg. 

Wie  is  die  opvoeders  wat  natuurlik  uitverkore  is  om  die 
kind  leiding  te  gee  ? Die  mees  vanselfsprekende  antwoord 
op  hierdie  vraag,  n.l.  die  ouers,  word  teenswoordig  al  te  dik- 
wels  nie  na  waarde  geskat  nie.  Die  veronagsaming  van  die  ou- 
ers  se  opvoedkundige  pligte  teenoor  die  kinders,  is  een  van  die 
jammerlikste  gevolge  van  die  gees  van  die  eeu,  waaraan  ons 
deur  ons  nasionale  suidafrikaanse  opvoeding  móet  trag  te 
ontvlug.  Die  neigmg  om  geluk,  of  plesier  buite  die  huis  te 
soek,  waar  tasbare,  materiële  dmge  roep,  het  di'e  oë  wegge- 
keer  van  die  pligte  van  die  siel.  Alte  dikwels  is  die  moeder 
’n  maatskaphke  modepoppie,  wat  in  grenselose  selfsug  nie 
verder  dink  as  haar  volgende  teebesoekie,  of  snit  van  háar 
volgende  japon  me;  of  as  sy  verder  intellektueel  ontwikkel  is, 
te  koop  loop  met  spitsvondige  redeneringe  oor  vrouestemreg, 
of  nog  ’n  trap  hoër,  haar  tyd  laat  in  beslag  neem  deur  een 
of  ander  liefdadigheids-stokperdjie.  A1  hierdie  uithuisige  be- 
drywighede  is  niks  anders  nie  as  die  sublimasie  van  die  vrou 
se  oortollige  energie,  wat  in  werklikheid  bestee  moes  word 
om  haar  huis  te  maak  die  stille  vreugde  en  trots  van  haar 
man  en  kinders,  en  wat  haar  kinders  deur  haar  intuïtiewe 
liefde  moes  opvoed  in  die  morele  en  godsdienstige  behoeftes 
van  hul  siel.  Die  vader  aan  die  ander  kant  word  dikwels,  dag 
m dag  uit,  so  opgesluk  deur  sy  roetiene-werk,  en  sy  gedagtes 
word  so  in  beslag  geneem  deur  die  sorge  van  die  dag  van 
móre,  dat  hierdie  besighede  ook  al  sy  energie  eis,  en  dat  ge- 
volglik  die  opvoedkundige  voorbeeld  van  die  vader  so  goed 
as  geheel  ontbreek.  Dit  spreek  vanself  dat  ’n  huisgesin  waar- 
van  die  kopstukke  hulle  phgte  jeëns  hulle  kinders  veronag- 
saam,  geregeer  word  deur  ’n  opvoeding  wat  slinger  tussen  die 
uiterstes  van  tirannie  en  sentimentele  toegewendheid.  Daar  sal 
dan  ook  nie  veel  sprake  van  karaktervorming  vir  so’n  kind 
wees  nie,  al  doen  skool  en  kerk  later  wat  hulle  kan  in  hierdie 
opsig.  Die  essensiële  grondslae  ontbreek,  en  kinders  uit  so’n 
huisgesin  ís  klaargeknipte  patroontjies  vir  eensydigheid  met 

al  sy  moontlik  immorele  gevolge.  Enige  opvoedkundige  stelsel 
is  dus  halwe  werk,  en  daarom  ontoereikend,  as  dit  nie  ge- 
steun  word  deur  hartelike  samewerking  van  die  huisgesin  nie, 
en  wel  samewerking  wat  uitgaan  van  die  groot  beginsels  van 
selfbeperking,  en  dus  pligsbesef,  wat  in  die  eerste  plek  die 
kenmerke  van  die  ouers  behoor  te  wees. 

Wat  ons  hierbo  gesê  het  is  natuurlik  in  die  eerste  plek 
waar  vir  die  steedse  samelewing.  Gelukkig  het  die  kanker 
nog  nie  so  deurgevreet  onder  ons  boerbevolking  nie,  maar 
die  gees  van  die  eeu  is  geweldig  sterk,  en  orals  op  die  platte- 
land  selfs,  is  tekens  van  dieselfde  verderfhke  invloed  te  be- 
speur. 

Ook  is  dit  die  plig  van  die  kerk^  wat  saam  met  die  huis- 
gesin  en  die  skool,  die  arie  grootste  opvoedkundige  instel- 
hngs  is,  om  hand  aan  hand  saam  te  werk  in  die  grootse  roe- 
ping  van  opvoeding.  Kerk  en  Sondagskool  ís  teenswoordig  al 
te  dikwels  soos  ’n  sondagse  kispakkie,  waarmee  één  keer  in 
die  week  in  alle  deftigheid  en  plegtigheid  gepronk  mag  word, 
en  wat  dan  weer  tussen  kamferbolletjies  teen  die  mot  weg- 
gepak  word.  Hierdie  feit,  is  dan  ook  ’n  duidelike  weerspiëling 
van  ons  eeu  se  kenmerkende  morele  begmsels,  wat  gedurende 
die  week  slinks  en  skelm  mag  wees,  maar  Sondags  doodlief 
voor  die  dag  moet  kom.  En  dis  des  te  betreurenswaardiger 
omdat  die  hoogste  doel  van  die  opvoedkunde  godsdienstig  is. 

As  dit  waar  is  dan  volg  hieruit  dat  die  hoogste  ontwik- 
kelingspeil,  wat  die  mens  se  gees  kan  bereik,  die  ontwikke- 
ling  is,  waarin  die  mees  idëele  van  alle  ideale  opgeneem  is, 
n.l.  die  strewe  om  te  leef  volgens  God  en  sy  Gebod.  Dit  is 
dus  veral  noodsaaklik  dat  daar  meer  voeling  sal  bestaan  tus- 
sen  kerk  en  huisgesin,  omdat  hierdie  twee  opvoedkundige  in- 
stelhngs  so  goed  as  al  hun  aandag  skenk  aan  karakteropvoe- 
ding.  Dr.  T.  B.  Muller  het  in  sy  interessante  dissertasie,  “De 
kennisleer  van  het  Anglo-Amerikaansch  Pragmatisme”,  op 
oortuigende  wyse  gepleit  dat  die  kerk  egter  nie  m verstyfde 
dogma’s  moet  fossileer  nie,  maar  dat  dit,  as  dit  ’n  werkhke 
invloed  op  ons  hedendaagse  samelewing  wil  uitoefen,  wel  deeg- 
lik  die  les  van  die  Pragmatisme  dien  ,te  leer  van  aanpassmg 
by  die  lewe.  Onderwys  ín  Godsdiens  ís  dan  ook  onderhewig 
aan  dieselfde  sielkundige  wette  as  b.v.  Onderwys  in  Taal, 
en  Sondagskool-onderwysers  en  predikante  dien  hierdie  feit 
deeglik  voor  oë  te  hou,  anders  mis  hulle  godsdiens-onderwys 
as  sodanig  sy  doel.  Tereg  het  Wm.  Byron  Forbush  in  hier- 
die  verband  die  opmerkmg  gemaak : “the  boy  (girl)  is  living 
on  the  ethical  rather  than  the  spiritual  level,  until  he  is 
pretty  well  advanced  in  adolescence.  He  needs  homely  vir- 
tues  more  than  spiritual  graces.”  Die  bel'angrikste  invloed, 
wat  kerk  en  huisgesin  dus  uitoefen  op  die  kind,  ís  deur  per- 
soonlike  voorbeeld  en  deur  persoonlike  aanraking  met  die 

jeug  veral,  deur  middel  van  uitbreidingswerk  van  die  Sondag- 
skool.  Hoewel,  soos  ons  erken  het,  godsdienstige  ontwikke- 
ling  die  hoogste  ontwikkehng  in  karaktervorming  is,  dien  ons- 
sentrale  uitgangspunt.  n.l.  die  balans  van  die  persoonlikheid, 
in  hierdie  opsig  altyd  voor  oë  gehou  te  word.  Hoe  wyer  die 
sosiale  aanraking,  en  hoe  ruimer  die  blik  van  kerk  en  Son- 
dagskool  en  ouers,  hoe  gesonder  die  godsdienskiem  tot  was- 
dom  sal  groei. 

As  ons  oorgaan  van  ’n  bespreking  van  opvoeding  deur 
huisgesin  en  kerk,  tot  ’n  oorsig  van  die  opvoeding  wat  die 
jeug  geniet  op  skool,  is  dit  asof  ons  stap  uit  die  vriendelike 
innigheid  van  ’n  huiskamer,  waar  net  harmoniese  gevoelens 
heers,  in  die  druk  gewoel  van  ’n  oggendmark,  waar  ware  teen 
die  hoogste  bod  opgeveil  word.  Nêrens  heers  daar  meer  ver- 
warde  begrippe  in  opvoedkunde  as  oor  die  rol  wat  die  skool 
speel  nie,  en  hierdie  wanorde  is  regstreeks  die  gevolg  van  die 
feit  dat  huisgesin  en  kerk  hul  pligte  m die  opvoeding,  as  ’n 
gevolg  van  hierdie  onrustige  tydgees  van  ons,  al  te  dikwels 
skromelik  verwaarloos  het.  Nou  word  op  die  skouers  van  die' 
alreeds  te  swaar  belaste  skool  nog  gelaai,  wat  genoemde 
twee  opvoedkundige  instellings  nie  gedra  het  nie.  Deskun- 
dige  opieme  oor  die  plek,  wat  die  skool  moet  beklee  ín  die 
opvoeding  is  teenswoordig  verdeel  tussen  die  uiterstes  van 
konserwatisme  en  vooruitgang.  Die  konserwatiewe  hou  van 
die  ou  beproefde  breed  uitgetrapte  paaie  van  die  verlede;  die 
kandidate  wat  stem  vir  vooruitgang,  word  weer  bekoor  deur 
die  vlegvoetpaadjies  wat  die  land  hot  en  haar  deurkruis,  en 
waar  die  lantern  van  die  verligtende  wetenskappe  die  weg 
wys,  en  die  drang  van  selfbestaan  lang  asem  gee. 

As  ons  ’n  sielkundige  uitweg  soek  uit  hierdie  pedago- 
giese  doolhof,  dan  kan  ons  me  anders  as  tot  die  gevolgtrek- 
kmg  kom  nie,  dat  ’n  mens  geen  geïsoleerde  selfstandigheid 
is  nie,  maar  dat  sy  psiegiese,  sowel  as  sy  fisieke  lewe  in 
kern  die  gevolg  is  van  ’n  historiese  kontinuïteit.  As  ons  dus 
aan  die  eenkant  m opvoeding  hierdie  historiese  kontinuïteit, 
wat  in  die  liggaamhke  en  geestes-struktuur  van  die  mens  in- 
geskape  is,  veronagsaam,  en  alleen  die  slingerpaadjies  van 
die  hede  ooptrap  toekoms-toe,  dan  sal  ons  opvoeding  lei  aan 
dieselfde  progressiewe  koors,  wat  die  siel  van  die  20ste  eeu 
tot  ’n  wrak  verslap  het.  As  ons  opvoedkunde  daarenteen 
ewe  gerus  in  die  gemoedelike  transportpad  van  die  eeu  rond- 
karwei,  dan  sal  die  beurs  en  maag  lelik  plat  bly.  Ons  uitweg 
lê  dus  alweer  in  die  rigtmg  van  balans. 

As  ons  die  rooster  van  werksaamhede  ontleed,  kan  ons 
duidelik  onderskeid  maak  tussen  twee  hoofrigtings,  waarvan 
een  deur  die  aard  van  die  onderwerpe,  soos  veral  Taal  en 
Geskiedenis,  die  historiese  kontinuïteit  van  die  mens  hand- 
haaf,  terwyl  die  ander  rigting,  waaraan  ook  die  vakonderwys 

o.a.  behoor,  meer  aanpassing  soek  by  die  lewe.  Dit  is  dan 
ook  ’n  ramp  vir  die  opvoeding  van  die  kind  as  die  estetiese 
besit  waarop  dit  reg  het,  deur  ’n  taalonderwys  wat  droë 
vorm-stoppels  aanbied  pleks  van  mhoudgraankorrels,  onreg 
aangedoen  word.  So  ook  word  geskiedenis  ’n  onding,  as  dit 
die  historiese  verband  tussen  oorsaak  en  gevolg  prysgee  aan 
die  benulhge  besonderheid  van  feitekennis.  Sielkundige,  en 
dus  werkhke  kontak  tussen  skool,  en  kerk,  en  huisgesin,  kan 
juis  deur  die  genoemde  vakke,  en  veral  deur  letterkunde  onge- 
merk  bereik  word.  Maar  hierdie  kontak  is  onmoontlik  as  die 
sintetiese  taaleie,  wat  niks  anders  is  nie  as  die  simboliese 
vertolking  van  die  kind  se  eie  gevoelens,  plek  moet  maak 
vir  die  onsielkundige,  anahetiese  taalwiewieseksie,  wat  ons 
grammatika  noem.  Veral  in  ons  nasionale  opvoedingstelsel 
mag  laasgenoemde  vir  afrikaanssprekende  kmders  me  gebeur 
nie,  omdat  ons  taal  ons  klemood,  ons  troetelkmd  ís,  wat  uit 
die  hitte  van  ons  vryheidstryd  gebore  ís,  en  dit  kom  die  na- 
geslag  toe  as  ’n  dure  erfenis,  om  lewe  te  brxng  waar  die 
kanker  van  die  eeu  kna. 

Dit  lê  buite  die  bestek  van  hierdie  lesmg  oin  die  rooster 
van  werksaamhede,  wat  sou  voortvloei  uit  die  grondslae  wat 
ons  Iner  aangestip  het,  uit  te  werk.  As  die  grondslae  van 
die  kind  se  karakter  gelê  ís  deur  huis,  kerk  en  skool,  volgens 
dxe  suggesties  wat  hierbo  uiteengesit  ís,  bestaan  daar  geen 
gevaar  dat  die  meer  natuurwetenskaplike  afdelmg  van  die 
rooster  van  werksaamhede,  en  die  meer  besondere  vakonder- 
wys,  dxe  kmd  so  met  feite  sal  omsingel,  dat  hy  m ’n  wêreld, 
waar  fexte  en  meetbaarheid,  en  dus  uiterhkiiede  wag,  sy 
psiegiese  balans  sal  verloor  nie.  In  hierdie  onderdeel  van  die 
onderwys  kan  ons  dan  ook  kostehke  lesse  leer  van  die  prag- 
nxaties-gefundeerde  sosiale  opvoedkunde,  en  kan  ons  ons  heel- 
temal  aansluit  by  die  beweging  om  aan  ’n  sekere  deel  van 
die  jeug  grondxge  vak-opleiding  te  verskaf.  Veral  moet  m 
hierdie  verband  landbou-onderwys  as  vak  veel  meer  tot  sy 
reg  kom,  as  dit  die  geval  was  m die  verlede,  omdat  hierdie 
arheidsfeer  by  uitstek  ons  volk  eie  ís.  Ons  moet  egter  ons 
oë  goed  oophou  vir  die  gevaar  wat,  as  ’n  gevolg  van  ons 
tydgees,  die  onderwys  bedreig  met  ’n  opleidmg  vir  onmid- 
dellike,  tasbare  resultate.  As  ons  erken  dat  ’n  mens  eers 
goed  en  dan  suksesvol  in  die  lewe  behoor  te  wees,  dan  sal 
vak-opleiding  nooxt  ’n  abnormaal,  groot  rol  xn  ons  opvoednrg 
speel  me.  Maar  hier  dien  tegelykertyd  bygevoeg  te  word,  dat 
’n  karakter  alleen  dan  goed  kan  ontwikkel,  wanneer  die  iruis- 
gesin  en  kerk  veral,  hulle  pligte  teenoor  die  jeug  nakom. 

Graag  sou  ons  hier  ook  een  en  ander  sê  oor  die  kwessie 
van  eksamens,  maar  die  tyd  ontbreek  ons.  Ook  kan  ons  nie 
stilstaan  by  die  besondere  afdeling  van  ons  onderwys,  wat 
met  die  naturelle  te  doen  het  nie.  Ten  slotte  kan  ons  met  dit 

aanstip,  dat  wat  die  organisasie-werk  betref,  ons  opvoeding 
nie  beter  kan  doen  nie,  as  om  die  anglo-amerikaanse  organi- 
sasie  van  die  onderwys  grondig  te  bestudeer  en  sover  moont- 
lik  toe  te  pas. 

In  die  ideale  stelsel  van  opvoedkunde,  wat  sou  kan  voort- 
vloei  uit  die  paar  suggesties  wat  ons  hier  uitgewerk  het,  sou 
die  huisgesin  veral  die  morele  grondslag  van  die  kind  se  ka- 
rakter  lê.  Die  kerk  sou  lnerdie  etiese  grondslag  opvoed  tot 
die  ryper  geestestoestand,  waarin  etiek  en  godsdiens  tot  een 
sintese  groei,  wat  die  dryfveer  van  die  handel  en  wandel  van 
die  persoonlikheid  word,  terwyl  die  skool,  werkend  met  die 
eties-godsdienstige  grondslag  wat  huis  en  kerk  gelê  het,  die 
meer  estetiese  van  kunswaardering  o.a.  sou  kan  byvoeg. 
Hierdie  gevoelsgrondslae,  wat  almal  wortels  uitskiet  tot  m 
die  ver  verlede,  beantwoord  me  alleen  aan  die  eise  van  liggaam 
en  siel  vir  historiese  kontinuïteit  en  sielespyse  nie,  maar  dit 
ís  die  waarborg  wat  die  persoonlikheid  met  hom  saamdra, 
om  die  materiahstiese  verleidings  van  die  lewe  te  kan  weer- 
staan. 

Die  skool  staan,  wat  opvoedmg  betref,  grotendeels  tussen 
die  strewe  van  huisgesin  en  kerk  en  die  eise  van  die  lewe  wat 
die  kind  wag.  Gedurende  sy  skooljare  leer  die  kind  dus  veral 
aanpassing  by  die  lewe,  en  wel  die  aanpassing,  wat  die  beste 
strook  met  sy  natuurhke  aanleg.  En  as  die  drie  vernaamste 
opvoedkundige  instelhngs  uitgaan  van  die  standpunt,  dat 
psiegiese  baians  alleen  die  kmd  se  karakter  kan  red  en  hom 
'n  deeghke  burger  kan  maak,  dan  is  o.i.  die  toekoms  van 
ons  opvoeding  helder.  Ons  weet  daar  is  ontsettend  veel  on- 
kruid  wat  eers  uit  die  weg  geruim  moet  word,  en  die  hard- 
nekkigste  onkruid  van  algar  ís  die  selfsug  van  die  mens.  Dit 
is  die  kwaaiste  siekte  wat  ons  20ste  eeu  ken,  en  dis  alleen 
opvoedmg  in  die  breedste  sin  van  die  woord  wat  die  siele  van 
almal  wat  daaraan  ly  reg  kan  dokter.  As  dít  eenkeer  ge- 
beure  het,  hoe  voortrefhk  kan  ’n  onselfsugtige,  altruïstiese 
gesindheid  me  ’n  harthke  bondgenootskap  sluit  met  weten- 
skap  me;  en  as  dit  nie  vir  ons  weggelê  ís  nie,  dat  die  mens 
eers  sy  eie  siel  sal  suiwer  nie,  dan  lë  ons  enigste  hoop  in  die 
feit,  dat  ’n  wetenskap,  wat  nie  vir  die  welsyn  van  die  mens- 
dom  werk  me,  sy  eie  graf  delf.  Want  dis  ’n  vinmge  tyd 
waarm  ons  lewe,  gedrywe  deur  ’n  onvermoeide,  ímmer  voren- 
toe  jaende  wetenskaplike  perdekragmasjien,  en  ons  het  al 
so  effentjies  kenms  gemaak  met  ’n  maatskaplike  toestand, 
wat  die  mensesiel  vir  kanonvoer  gebruik  in  grenselose  staat- 
kundige  selfsug.  Ons  weet  dat  Armageddon  nog  nie  versa- 
dig  is  nie,  en  dat  sy  getrouste  trawant  die  wetenskap  is.  En 
as  wetenskap  dié  koers  mslaan,  sal  die  sagmoediges  die  wê- 
reld  beërwe.  Maar  liewers  as  dit...Balans ! tradiesie!  ideale) 
en  ín  die  allereerste  plek  Siel  in  ons  suidafrikaanse  opvoed- 
kunde  en  in  die  opvoeding  van  die  hele  wêreld ! 


